
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА




Р Е Ш Е Н И Е   № ВР- 3 -П/2026 г. 




 	За инвестиционно предложение (ИП)   «Отглеждане на крави (млечно направление) в животновъден обект», в УПИ II-737, кв. 90, с. Алтимир, общ. Бяла Слатина, обл. Враца,  е подадено в Регионална инспекция по околната среда и водите (РИОСВ) – гр.Враца уведомление от Вероника Дилянова Цветелинова, с вх. № ОВОС-ЕО-570/21.10.2026 г., съгласно изискванията на чл. 4 от Наредбата за условията и реда за извършване на оценка на въздействието върху околната среда (Наредбата за ОВОС).  

 	В изпълнение на чл. 95, ал. 1 от Закона за опазване на околната среда и на чл. 4, ал. 1 от Наредбата за ОВОС, Възложителят на инвестиционното предложение информира писмено компетентните органи - МОСВ/РИОСВ, в най-ранния етап за своето инвестиционно предложение. 

	Инвестиционното предложение е подложено на приложимата процедура по глава шеста от Закона за опазване на околната среда (ЗООС), чл. 31 от Закона за биологичното разнообразие (ЗБР) и поднормативната уредба към тях. 
 	Така заявеното инвестиционно предложение за «Отглеждане на крави (млечно направление) в животновъден обект», в УПИ II-737, кв. 90, с. Алтимир, общ. Бяла Слатина, обл. Враца,  самостоятелно попада в обхвата на глава шеста на ЗООС (Приложение № 2) и съгласно разпоредбите на чл. 93, ал. 1, т. 1, подлежи на преценяване на необходимостта от извършване на оценка на въздействието върху околната среда (ОВОС).

 	Съгласно представената в уведомлението информация: 
 	Предвижда се  Отглеждане на крави (млечно направление) в животновъден обект, в УПИ II-737, кв. 90, с. Алтимир, общ. Бяла Слатина, обл. Враца. 
	Предвижда се увеличаване броя на кравите от 10 (десет) бр. с още 2 (два) броя, при одобрение и във връзка с кандидатстване по II.Д.1. „Стартова помощ за установяване на млади земеделски стопани в селското стопанство“ от Стратегически план за развитие на земеделието и селските райони на Република България за периода 2023-2027 година.
 	Представено е Удостоверение за регистрация на животновъден обект № 11557 от 19.05.2026 г. Капацитет на животновъдния обект – 11 бр. говедо с направление- мляко, репродукция, с технология на отглеждане- оборно-пасищно.   
 	Реализацията на инвестиционното предложение не налага изграждане на нова инфраструктура. Достъпът до имота е от съществуващата пътна инфраструктура.

	За изясняване на обществения интерес:
 	Съгласно изискванията посочени в чл. 95, ал. 1 от Закона за опазване на околната среда (ЗООС) и чл. 4, ал. 2 от Наредбата за ОВОС от страна на РИОСВ-Враца е обявено (на 21.10.2026 г.) горепосоченото предложение на интернет страницата на инспекцията, уведомен е писмено кмета на община Бяла Слатина, обл. Враца, и кметство с. Алтимир, общ. Бяла Слатина (с писмо изх. № ОВОС-ЕО-570-1 от 21.10.2026 г. на РИОСВ-Враца), със задължение също от своя страна да се извърши обявяване на инвестиционното предложение на своята интернет страница, ако има такава, или на общественодостъпно място. 
 
 	Така заявеното ИП е предмет на процедура по преценяване необходимостта от извършване на ОВОС, във връзка с което подлежи и на процедура по оценка за съвместимостта с предмета и целите на опазване на защитените зони съгласно разпоредбите на чл. 31, ал. 4 във връзка с ал. 1 от Закона за биологичното разнообразие (ЗБР) и чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (ДВ, бр.73/2007 г.). Оценката за съвместимост се извършва чрез процедурата по реда на глава шеста от ЗООС, в конкретния случай, чрез процедурата по реда на глава шеста от ЗООС.

	След направената справка е установено, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.).
 	Най-близо разположената защитена зона, на 500 м, е BG0000508 „Река Скът“ за опазване на природните местообитания и на дивата флора и фауна, обявена със Заповед № РД-49/ 17.01.2024 г. на министъра на околната среда и водите (обн. в Държавен вестник, бр. 10 от 0202.2024г).
	Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 	С вх. № ОВОС-ЕО-570-2/23.05.2026 г. (на РИОСВ-Враца) е постъпило писмо от кметство с. Алтимир, общ. Враца (с писмо изх. №  1001-277-(1)/21.10.2026г.), с което кметство с. Алтимир, общ. Бяла Слатина е уведомило РИОСВ-Враца, за това, че „за информацията по инвестиционното предложение е поставено обявление на 21.10.2026 г. на информационното табло в сградата на кметството и на таблото пред сградата, в което е указано, че в кметството е постъпило уведомление за горецитираното инвестиционно предложение (като цяло)“.  

 	С вх. № ОВОС-ЕО-570-3/23.10.2026 г. (на РИОСВ-Враца) е постъпило писмо от община Бяла Слатина (изх. № 32 00-175-(1)/23.10.2026 г.), с което община Бяла Слатина е уведомила РИОСВ-Враца за това, че „на 22.10.2026г. на сайта на Община Бяла Слатина  в раздел ОБЯВИ И СЪОБЩЕНИЯ, в подраздел УВЕДОМЛЕНИЯ ЗА ИНВЕСТИЦИОННИ ПРЕДЛОЖЕНИЯ е качено Уведомление за Инвестиционно предложение за:  „Отглеждане  на  крави (млечно направление)в животновъден обект“, в УПИ II-737, кв.90, с. Алтимир, общ. Бяла Слатина, обл. Враца, възложител: Вероника Дилянова Цветелинова. 
 	В същото писмо Община Бяла Слатина е информирала РИОСВ-Враца за недопустимост на инвестиционното предложение по отношение на изискванията на чл. 6 от Наредба № 27 на Община Бяла Слатина.  

 	От гореизложеното е видно, че инвестиционното предложение за „Отглеждане  на  крави (млечно направление)в животновъден обект“, в УПИ II-737, кв.90, с. Алтимир, общ. Бяла Слатина, обл. Враца, възложител: Вероника Дилянова Цветелинова, е недопустимо  съгласно чл. 2а, ал. 2 на Наредбата за ОВОС. 

	Въз основа на изложените по-горе фактически обстоятелства и на основание чл.2а, ал. 1, ал. 2 и ал. 3 от Наредбата за ОВОС, 


РЕШИХ:

	Прекратявам процедурата по реда на глава шеста от Закона за опазване на околната среда, в т.ч. и съвместената процедура по чл. 31 от Закона за биологичното разнообразие, 
 	започнала с внесено от Вероника Дилянова Цветелинова Уведомление за инвестиционно предложение за «Отглеждане на крави (млечно направление) в животновъден обект», в УПИ II-737, кв. 90, с. Алтимир, общ. Бяла Слатина, обл. Враца,  с вх. № ОВОС-ЕО-570/21.10.2026 г. на РИОСВ-Враца.  

 	Прекратяването на процедурата се основава на констатираната недопустимост на ИП спрямо действащи нормативни или административни актове, потвърдено от съответен компетентен орган (Общински органи- Община Бяла Слатина), посочено в чл. 2а, ал. 2 от Наредбата за ОВОС.     

	Решението не отменя правата на възложителя за иницииране на нова процедура по реда на нормативната уредба по околна среда. 
         	Решението може да бъде обжалвано по реда на Административно процесуалния кодекс  пред Министъра на околната среда и водите  и/или  пред съответния Административен съд в 14/четиринадесет/  дневен срок от съобщаването  му на заинтересованите лица.  

гр. Враца 3000, ул. ”Екзарх Йосиф” № 81
тел/факс: (+35992) 629211; riosv-vr@riosv-vr.com
http://riosv.vracakarst.com

инж.Николай Йорданов

Директор на РИОСВ - Враца

